Diari Oficial de la Generalitat Valenciana


Sumari del DOGV 3916, del 12-01-2001 (2001/99)

ORDRE de 16 de desembre de 2000, de la Conselleria de Sanitat, per la qual modifica l'Ordre de 21 de gener de 1999, que regula el règim de prestació de les guàrdies mèdiques en el servei d'Atenció Especialitzada i dels descansos del personal que en fa.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/12/16/(1)/dof/vci/html**

### Dades del document

Número de DOGV
:   3916

Data del DOGV
:   12-01-2001

Secció del DOGV
:   I. DISPOSICIONS GENERALS

Número del document
:   2001/99


Data del document
:   16-12-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * metge
    * legislació
    * horari de treball
    * establiment hospitalari
    * ajuda social

ORDRE de 16 de desembre de 2000, de la Conselleria de Sanitat, per la qual modifica l'Ordre de 21 de gener de 1999, que regula el règim de prestació de les guàrdies mèdiques en el servei d'Atenció Especialitzada i dels descansos del personal que en fa. [2001/X99]
  
L'article 6 de l'Ordre de 21 de gener de 1999, de la Conselleria de Sanitat, que regula el règim de prestació de les guàrdies mèdiques en el servei d'Atenció Especialitzada i dels descansos del personal que en fa regulava l'exempció de guàrdies de presència física per raó de l'edat als facultatius de 54 anys o més.
  
Han transcorregut dos anys des de la seua entrada en vigor i, a la vista dels resultats obtinguts amb l'aplicació d'aquesta norma, resulta convenient, d'acord en qualsevol cas amb el que disposa l'article 29 del Decret del Govern Valencià 186/1996, de 18 d'octubre, que aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat, modificar l'article 6 de l'ordre esmentada i establir un calendari de reducció de l'edat d'exempció de les guàrdies i la reducció dels períodes per a resoldre les sol·licituds que es presenten.
  
Per tot això, després de l'informe de l'Àrea jurídica de la Conselleria de Sanitat i de la negociació en la Mesa Sectorial de Sanitat, d'acord amb el que preveu l'apartat b) de l'article 32 de la Llei 9/1987, d'òrgans de representació, determinació de les condicions de treball i participació del personal al servei de les administracions públiques, i fent ús de les funcions establides en l'article 35.e de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
Es modifica l'article 6 de l'Ordre de 21 de gener de 1999, de la Conselleria de Sanitat, que regula el règim de prestació de les guàrdies mèdiques en el servei d'Atenció Especialitzada i dels descansos del personal que en fa, que queda redactat de la manera següent:
  
Els facultatius que tinguen fets els 54 anys, o més, podran enviar al director de l'hospital una sol·licitud d'exempció de la realització de les guàrdies de presència física.
  
La direcció de l'hospital podrà en qualsevol moment, a partir de la presentació de la sol·licitud esmentada, acordar l'exempció de la realització de guàrdies mèdiques, sempre que s'hagen cobert les necessitats assistencials. Si transcorre el termini de dos mesos sense que s'haja adoptat la resolució oportuna, el facultatiu deixarà de fer guàrdies sense més tràmit. Aquest termini es considerarà com a temps màxim obligatori, i la direcció de l'hospital haurà de realitzar les actuacions establides en el segon paràgraf de l'apartat tercer d'aquesta ordre a fi que es concedisca l'exempció sol·licitada tan ràpidament com siga possible.
  
En el cas que un facultatiu exempt ja de fer guàrdies de presència física per raó de l'edat desitge incorporar-s'hi una altra vegada, s'haurà de comprometre a prestar servei com a metge de guàrdia per un període mínim d'un any.
  
Article 2
  
S'afegeix un altre article a l'ordre esmenada, amb el número 7, que té la redacció següent:
  
L'obligació de la realització de guàrdies mèdiques s'anirà rebaixant a poc a poc fins a arribar al límit dels 45 anys. La rebaixa esmentada es realitzarà a partir de l'1 de gener de cada any, començant en el 2002 i acabant en el 2005, de manera que l'1 de gener de 2002 el límit estarà fixat en els 52 anys i l'1 de gener de 2005 en els 46 anys d'edat. Tot això supeditat al fet que es garantisca l'assistència sanitària a la població.
  
També es podrà sol·licitar l'exempció de la realització de guàrdies mèdiques per les situacions següents:
  
- Per embaràs o període de lactància.
  
- Per problemes de salut que facen impossible la realització de guàrdies mèdiques. En aquest cas, serà necessari un informe mèdic justificatiu i l'exempció serà resolta per la direcció de l'hospital corresponent.
  
València, 16 de desembre de 2000
  
El conseller de Sanitat,


Còpia Permalink ELI